jkorsvik/nowiki_second_scrape_merged huggingface dataset:
Charles Pratt and Company

Charles Pratt and Company var et oljeselskap basert i Brooklyn, i USA, startet av Charles Pratt og Henry H. Rogers i 1867. Selskapet ble en del av John D. Rockefellers Standard Oil i 1874. 


== Se også ==
Charles Pratt
Henry H. Rogers
Standard Oil
Pratt Institute
Ida M. Tarbell


== Videre lesing ==
Elbert Hubbard, 1909, Little Journeys to the Homes
Tarbell, Ida M. 1904, The History of Standard Oil
History of Glen Cove, Long Island
Council for Advancement and Support of Education (CASE) website, Pratt Institute page
Pratt Institute official website, History page
Den indiske fortjenstorden

Den indiske fortjenstorden (engelsk: Indian Order of Merit) er en britisk-indisk orden innstiftet i 1837 av det britiske Ostindiakompaniet til belønning av offiserer og soldater i  kompaniets tjeneste for heltemodig innsats i kamp. Etter at den britisk krone overtok India som koloni i 1858 ble ordenen videreført og den ble utdelt til India og Pakistan ble selvstendige i 1947. Den er den eldste utmerkelse for mot i det britiske imperium. Opprinnelig var navnet Fortjenstordenen (Order of Merit), men dette ble i 1903 endret til Den indiske fortjenstorden. Den britiske monarken hadde året før innstiftet en egen britisk fortjenstorden. Mens Den indiske fortjenstorden ble tildelt for innsats på slagmarken, ble Britisk Indias orden tildelt for annen fortjenstfull innsats.


== Inndeling ==
Fra innstiftelsen og fram til 1912 hadde Den indiske fortjenstorden tre klasser, kalt 1., 2. og 3. klasse. Etter at Victoriakorset ble åpnet for tildeling til indiske soldater, ble klasseinndelingen i Den indiske fortjenstorden omgjort og 1. klasse ble avskaffet. I 1945 ble inndelingen igjen omgjort, og ordenen hadde de siste årene den ble utdelt bare én klasse.I 1902 ble det innført en egen sivil avdeling. Fra 1939 hadde denne kun én klasse.


== Insignier ==

Ordenstegnet for Den indiske fortjenstorden består av en åttetagget fasettert stjerne med en blåemaljert midtmedaljong med korslagte sverd omgitt av en omskrift. Inntil 1939 lød innskriften «REWARD OF VALOUR». Dette ble i 1939 endret til «REWARD OF GALLANTRY». En laurbærkrans omslynger midtmedaljongen. I 1945 fikk denne en krone på toppen. For 1. klasse er stjernen i gull (forgylt), mens 2. klasse har stjerne i sølv med gullkrans rundt midtmedaljongen. For 3. klasse er både stjerne og krans i sølv.
I den sivile avdelingen hadde midtmedaljongen kongemonogrammet i stedet for korslagte sverd og omskriften lød «FOR BRAVERY».Ordensbåndet er for den militære avdeling mørk blått med røde kantstriper, for den sivile avdeling er ordensbåndet rødt med blå kantstriper.


== Tildeling ==
Den indiske fortjenstorden ble utelukkende tildelt indere som utmerket seg i strid. Utmerkelsen ble ikke gitt til britiske offiserer i Den britisk-indiske hær.Dersom samme person utmerket seg flere ganger og slik gjorde seg fortjent til utmerkelsen på nytt, ble vedkommende forfremmet til en høyere klasse. Ordenens 1. klasse ble i årene 1837 til 1912 tildelt 42 soldater, 2. klasse 130 og 3. klasse 2 740.  Fra 1912 til 1944 ble 28 personer hedret med ordenens øverste klasse, mens 1 547 soldater ble tildelt andre og laveste klasse.Fra 1902 kunne ordenen også tildeles sivile for modig innsats til støtte for offentlig sikkerhet og britisk-indiske myndigheter. Bare ordenens laveste klasse ble benyttet i den sivile avdelingen. Det ble foretatt til sammen 49 tildelinger til sivile.Den siste tildelingen fant sted i september 1947.Med tildeling fulgte økt lønn og en livstidspensjon, som enker arvet.


== Referanser ==
Charles Pratt

Charles Pratt (født 2. oktober 1830, død 4. mai 1891) var en amerikansk kapitalist, forretningsmann og filantrop.
Pratt var en pioner i den amerikanske petroleumsindustrien og etablerte sitt raffineri for parafin, Astral Oil Works, i Brooklyn i New York. Hans slagord var «De hellige lampene i Tibet er fylt med Astral Oil». Han rekrutterte Henry H. Rogers til sin forretning, opprettet oljeselskapet Charles Pratt and Company i 1867. Sju år senere ble Pratt og Rogers enige å slå seg sammen med John D. Rockefellers selskap Standard Oil. Han hadde stor tro på utdannelse og opprettet Pratt Institute i Brooklyn, i dag et velkjent lærested for kunst.


== Referanser ==


== Litteratur ==
Hubbard, Elbert (1909): Little Journeys to the Homes of the Great, Vol. 11, Great Businessmen, samlede tekster opprinnelig utgitt månedlig i hans magasin, tilgjengelig via Prosjekt Gutenberg ved Universitetet i Pennsylvania
Tarbell, Ida M. (1904): The History of Standard Oil
Biografisk skisse, 1918


== Eksterne lenker ==
«History of Glen Cove», Glen Cove, Long Island website
«Pratt Institute», Council for Advancement and Support of Education (CASE)
«History», Pratt Institute
Kumarikkandam

Kumarikkandam  (Tamilsk:குமரிக்கண்டம், Kumarikkaṇṭam; 30 000 f. kr – 16 000 f. kr) er navnet på et påstått sunkent land, som refereres til i eldre tamilsk og sanskrit Matsya Purana. Landet skal ha vært plassert i Indiahavet, sør for dagens distrik Kanyakumari på sørspissen av India.


== Referanser ==
Dick Black

Arthur Richard Dick Black, født 18. februar 1907 i Airdrie, Skottland, død ukjent, var en skotsk fotballspiller, som spilte spiss.


== Karriere ==
Han spilte for klubbene Stenhousemuir, Blantyre Victoria F.C. og Greenock Morton før han i april 1932 signerte for Manchester United. Black spilte åtte ligakamper for klubben, som den gangen lå i nest øverste nivå i den engelske ligaen, og scoret tre mål. Black gikk til St. Mirren november 1934.


== Referanser ==


== Eksterne lenker ==
Spillerprofil på MUFCInfo.com (engelsk)
Kozak Mamaj

Kozak Mamaj (ukrainsk Козак Мамай), «kosakken Mamaj»,  er nasjonalpersonifikasjon for ukrainere. Kosakkhelten forekommer i flere historier og i en lang rekke folkelige billedframstillinger, gjerne sittende på orientalsk vis med symbolske attributter under et eiketre. Han bærer oftest zaporozje-kosakkisk osedelets (hårlokk) på barbert hode, barter, langpipe, kaftan, posebukser og korte ridestøvler. I tillegg er han utstyrt med sabel, kobza (ukrainsk lutt) og hest.


== Eksterne lenker ==
(en) Cossack Mamay – kategori av bilder, video eller lyd på Commons
Olen av Lykia

Olen av Lykia (gresk Ὠλήν) var en legendarisk tidlig poet fra Lykia som dro til Delos hvor hans hymner feiret de kvinnelige personlige hjelperne til Apollon på øya Delos hvor guden etter sigende skal ha bli født, og av andre «antikke hymner» som fortsatt var en del av kulten på Delos i Herodots tid:

«Arge og Opis kom på den samme tid som Delos' guder og er æret av delianerne på ulikt vis. For kvinnene på Delos gjør samlinger i disse kvinnehjelpernes navn, og påkaller dem i hymner som Olen, en lykianer, diktet for dem; og resten av øyboerne, og selv de i Jonia, har blitt lært av delianerne til å gjøre det samme. Denne Olen, som kom fra Lykia, gjorde andre gamle hymner som også er sunget på Delos.» (PerserkrigeneDen hieroglyfiske poesien til Olen er i dag gått fullstendig tapt. Geografen  Pausanias skrev at «Lykiske Olen, en tidligere poet, som diktet for delianerne, blant andre hymner, en til Eileithyia, titulerte henne som «den dyktige spinnersken», klart identifiserte henne med skjebnen, og gjorde henne eldre enn Kronos.» Åpenbart reflekterte Olens hymner den førgreske rollen til Eileithyia som olympiske mytografer som Hesiod ga en ny rolle som en datter av Zevs og Hera.
Pythia Boeo fra Delfi tilskrev i en av hennes hymner at Olen hadde æren for å ha opprettet Apollons kult og oppfinnelsen av det episke versemål. Mange hymner, nomes (enkle sanger som fulgte korets sirkulære danser), og orakler, er tilskrevet Olen. Disse ble bevart på Delos. «Legenden som ble særlig tilskrevet ham var at Apollons opphold blant hyperboreerne.»


== Referanser ==


== Litteratur ==
Herodotus: The Persian Wars iv.35.1
Peck, Harry Thurston (1898): Harpers Dictionary of Classical Antiquities, New York. Harper and Brothers.
Potter, John (1840): Archaeologia graeca or the Antiquities of Greece], T. Tegg
Euaspa

Euaspa er en slekt av glansvinger som tilhører underfamilien stjertvinger (Theclinae).  


== Utseende ==
Ganske små til middelsstore (vingespenn ca. 25-35 millimeter) stjertvinger med en lang, tynn stjert på bakvingen. Oversiden er brun med skinnende blå midtfelt på forvingen, gjerne også oransje flekker. Vingenes underside er brun med et bredt, hvitt tverrbånd i midten, hvite ringer langs ytterkanten og en oransje øyeflekk ved bakhjørnet.


== Levevis ==
Larvene lever på trær i eikeslekten (Quercus).


== Utbredelse ==
Gruppen er utbredt i Øst- og Sørøst-Asia.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Theclini Swainson, 1831
slekten Euaspa Moore, 1884 – 12 arter
Euaspa forsteri (Esaki & Shirôzu, 1943)
Euaspa hishikawai Koiwaya, 2002
Euaspa mikamii Koiwaya, 2002
Euaspa milionis (Hewitson, 1869)
Euaspa minaei Monastryskii & Devyatkin, 2003
Euaspa miyashitai Koiwaya, 2002
Euaspa motokii Koiwaya, 2002
Euaspa nishimurai Koiwaya, 2002
Euaspa nosei Koiwaya, 2002
Euaspa pavo (de Nicéville, 1887)
Euaspa tayal (Esaki & Shirôzu, 1943)
Euaspa ziha (Hewitson, 1865)


== Eksterne lenker ==
(en) Euaspa i Encyclopedia of Life 
(en) Euaspa i Global Biodiversity Information Facility 
(en) Euaspa hos NCBI 
(en) Kategori:Euaspa – bilder, video eller lyd på Wikimedia Commons 
Euaspa – detaljert informasjon på Wikispecies 
Brower, Andrew V. Z. 2007. Euaspa i The Tree of Life Web Project, [http://tolweb.org/ http://tolweb.org
www.funet.fi – Euaspa
Indian Foundation for Butterflies – Euaspa milionia [1]
Britisk Indias orden

Britisk Indias orden (engelsk: Order of British India) er en britisk-indisk orden innstiftet 17. april 1837 av det britiske Ostindiakompaniet til belønning av fortjenstfull militær innsats. Etter at den britisk krone overtok India som koloni i 1858 ble ordenen videreført og den ble utdelt til India og Pakistan ble selvstendige i 1947. En annen utmerkelse, Den indiske fortjenstorden, ble tildelt for heltemodig innsats i kamp.


== Inndeling ==
Britisk Indias orden var inndelt i to klasser, kalt 1. og 2. klasse.Mottagere av begge klasser fikk rett til å sette bokstavene OBI etter sitt navn. Mottagere av 1. klasse fikk videre rett til tittelen sardar bahadur, mens mottagere av 2. klasse fikk tittelen bahadur. 


== Insignier ==
Ordenstegnet for Britisk Indias orden består av en stjerne i gull med en krone mellom strålene øverst. Midtmedaljongen er i lys blå emalje og har motiv av en løve i gull. Medaljongen har en bord i mørk blå emalje. Den bærer innskriften «ORDER OF BRITISH INDIA». En laurbærkrans omgir midtmedaljongen. 
Ordenen ble båret i bånd rundt halsen. Ordensbåndet var først lyst blått, så i 1838 endret til mørk rødt. I 1939 fikk båndet for 1. klasse to smale lyseblå midtstriper, mens 2. klasse fikk en smal lyseblå midtstripe.


== Tildeling ==
Britisk Indias orden var tenkt som en utmerkelse for lang og tro offiserstjeneste, først og fremst for indiske offiserer. En tjenestetid på mellom tjue og tretti år lå vanligvis til grunn for tildeling. Utnevnelse skjedde til 2. klasse, med mulighet for forfremmelse etter ytterligere fortjenstfull innsats.
I 1939 ble tildelingskriteriene endret og ordenen kunne tildeles offiserer i alle våpengrener, så vel som til offiserer i grensestyrkene og i militærpolitiet, samt offiserer i fyrstestatenes militære styrker.


== Referanser ==
Peter Blackmore

Peter Blackmore, født juli 1879 i Gorton, Manchester, England, død ukjent, var en engelsk fotballspiller. Han spilte spiss, og er kjent for sin karriere i Newton Heath, nå kjent som Manchester United.


== Karriere ==
Blackmore spilte sin debutkamp og eneste ligakamp for Newton Heath, nå kjent som Manchester United, i The Football League Second Division 21. oktober 1899 i 2-1-seieren hjemme mot New Brighton Tower. Han spilte også i en FA-cupkamp en uke senere, hvor Newton Heath ble slått ut av South Shore.


== Litteratur ==
Michael Joyce (2004). Football League Players' Records 1888 to 1939 (engelsk). Nottingham: Soccerdata. ISBN 1-899468-67-6. Garth Dykes (1994). The United Alphabet - A Complete Who's Who of Manchester United F.C. Leicester: ACL & Polar Publishing Ltd. s. 40. ISBN 0-9514862-6-8. 


== Eksterne lenker ==
Spillerprofil hos MUFCInfo.com (engelsk)
Karusspytten

Karusspytten naturreservat ligger i Oslomarka øst for Sørkedalen, med grenser til Blankvann landskapsvernområde. Navnet skrives ofte også Karussputten. Området er et lite påvirket skog- og myrområde med mange spesielle vegetasjonstyper.


== Eksterne lenker ==
(no) Karusspytten i Miljødirektoratets nettsted Naturbase
Wiegmann

Wiegmann:

Arend Friedrich August Wiegmann (1802, Braunschweig  –  1841, Braunschweig), en tysk zoolog
Bettina Wiegmann (* 1971), en tysk tidligere fotballspiller
(Karoline Sofie) Marie Wiegmann
(Ernst Gottfried Heinrich) Rudolf (Rudolph) Wiegmann (1805, Adensen  –  1865)
Antennegalaksene

Antennegalaksene (også kjent som NGC 4038/NGC 4039 eller Caldwell 60/61) er et par vekselvirkende galakser i stjernebildet Ravnen som gjennomgår en starburstfase. De ble oppdaget av William Herschel i 1785.  NGC 4038 ligger ved RA 12t 01m 53.0s, Dek −18° 52′ 10″; og NGC 4039 ved RA 12t 01m 53.6s, Dek −18° 53′ 11″.


== Se også ==
Malstrømgalaksen


== Referanser ==


== Eksterne lenker ==
(en) Antennae Galaxies – kategori av bilder, video eller lyd på Commons 
(en) Antennegalaksene i SIMBAD 
The Register: Galactic prang fingered in star formation mystery
ESA/Hubble News Release
ESA/Hubble images of Antennae Galaxies
Animations of galactic collision producing antennae structures
Fjellsjøkampen naturreservat

Fjellsjøkampen naturreservat ligger i Hurdal kommune i Viken, og i Østre Toten kommune i Innlandet. Området ble offentig vernet 1983, og utvidet til det nåværende den 19. desember 2008. Men allerede i 1962 ble 170 mål av området privat vernet av eieren Mathiesen Eidsvold Værk.
Formålet med naturreservatet er å bevare et stort område med gjenværende gammelskog, med dets naturlige økosystem, naturtyper og arter. På området vokser skog som nærmer seg urskog. Området har en særskilt vitenskapelig og pedagogisk betydning som eksempel på et klimakssamfunn av granskog, typisk for høyereliggende deler av det sentrale østlandsområdet.
Området er egenartet i form av dets størrelse og forekomst av sjeldne arter.


== Se også ==
Fjellsjøkampen


== Referanser ==


== Eksterne lenker ==
Opplysningsark, Fylkesmannen i Oslo og Akershus
Soga om Kroka-Rev

Soga om Kroka-Rev (Króka-Refs saga) er en islendingesaga fra 1300-tallet. Historien har et sterkere fiksjonspreg enn det er vanlig i islendingesagaene, og foregår i Dalasýsla på Island, på Grønland, i Norge og i Danmark på 900- og 1000-tallet og handler om Króka-Ref («Rev den slue») og hans opplevelser og fremgang. Sagaen har blitt vurdert slik: «för att vara en tydeligen hastigt tillkommen saga är den ett mycket skickligt arbete. Ingen av de klassiska släktssagornas kännetecken saknas».
Hovedpersonen Refr Steinsson er, relativt sett, en moderne hovedperson. De egenskapene som berømmes hos ham er ikke bare det motet og den gjennomføringsevnen som kreves for å gjennomføre sagasjangerens obligatoriske drap på sine fiender, men i like stor grad hans oppfinnsomhet, klokskap og dyktighet som treskjærer, i tillegg til andre moderne ferdigheter som å anlegge en forskansning og andre ingeniørferdigheter. Han ender til sist som kongelig lendmann i Vendsyssel. Herfra reiser han i valfart til Roma; på hjemveien dør han og begraves i et kloster i Frankrike.
Teksten er kjent fra det nå tapte håndskriftet Vatnshyrna fra sent 1300-tall, og fra flere yngre håndskrifter. Oversatt til nynorsk av Jan Ragnar Hagland 2014.


== Referanser ==


== Eksterne lenker ==
heimskringla.no, norrøn fulltekst
Seniorgolf

Seniorgolf er golf i alderklassen 50 år og eldre for menn, og 45 år og eldre for damer. 


== Profesjonell golf ==
I profesjonell golf er seniorer spillere over 50 år når det gjelder menn, og 45 år når det gjelder damer. 
I 1980 ble Senior PGA Tour, den første touren for spillere over 50 år, opprettet. I 2002 ble navnet endret til Champions Tour. Det europeiske PGA fikk i gang en tilsvarende tour, European Seniors Tour, for sine medlemmer i 1995. 
Majorturneringer i profesjonell seniorgolf er per 2012 Senior PGA Championship,  The Tradition, Senior Players Championship, US Senior Open og Senior Open Championship.
I profesjonell damegolf ble den første touren opprettet i 2001 under navnet Women's Senior Golf Tour. I 2006 ble navnet endret til Legends Tour. Veksten i seniorgolf for damer har ikke tilsvart den for menn, og damene har ingen major-turneringer.


== Amatørgolf ==
I amatørgolf går grensen ved 50 år både for menn og damer. Det arrangeres også mesterskap i andre klasser, som i Norge, der golfere over 65 år har en egen klasse i Norgesmesterskapet.


== Eksterne lenker ==
Champions Tour
European Seniors Tour
Legends Tour
Esakiozephyrus

Esakiozephyrus er en slekt av glansvinger som tilhører underfamilien stjertvinger (Theclinae).


== Utseende ==
Små til middelsstore (vingespenn ca. 30 millimeter) stjertvinger med en kort stjert på bakvingen. Oversiden er matt blålig eller fiolett med svarte ytterkanter. Undersiden er lysbrun med to brune eller hvite, oppbrutte tverrstreker.


== Utbredelse ==
Gruppen er utbredt i fjellområdene i og rundt Himalaya, de fleste artene lever i Tibet og Kina.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Theclini Swainson, 1831
slekten Esakiozephyrus Shirôzu & Yamamoto, 1956 – 12 arter
underslekten Esakiozephyrus (i snever forstand)
Esakiozephyrus camurius (Murayama, 1986)
Esakiozephyrus incana (Moore, 1875)
Esakiozephyrus longicaudatus Huang, 2001
Esakiozephyrus neis (Oberthür, 1914)
Esakiozephyrus tsangkie (Oberthür, 1886)
Esakiozephyrus vallonia (Oberthür, 1914)
Esakiozephyrus zotelistes (Oberthür, 1914)
underslekten Iwaseozephyrus Fujioka, 1994
Esakiozephyrus ackeryi (Fujioka, 1994)
Esakiozephyrus bieti (Oberthür, 1886)
Esakiozephyrus dohertyi (de Nicéville, 1889)
Esakiozephyrus mandara (Doherty, 1886)
Esakiozephyrus zhengi Huang, 1998


== Eksterne lenker ==
(en) Esakiozephyrus i Encyclopedia of Life 
(en) Esakiozephyrus i Global Biodiversity Information Facility 
(en) Esakiozephyrus hos NCBI 
(en) Kategori:Esakiozephyrus – bilder, video eller lyd på Wikimedia Commons 
Esakiozephyrus – detaljert informasjon på Wikispecies 
Brower, Andrew V. Z. 2007. Esakiozephyrus i The Tree of Life Web Project, [http://tolweb.org/ http://tolweb.org
www.funet.fi – Esakiozephyrus
Bilde av Esakiozephyrus bieti
Standard Oil of Ohio

Standard Oil of Ohio eller Sohio var en amerikansk oljeselskap som ble kjøpt opp av British Petroleum (ofte forkortet BP).
Selskapet var et av de etterfølgende selskapene til Standard Oil etter antitrust-splittelsen i 1911. Standard Oil of Ohio var det opprinnelige Standard Oil-selskapet grunnlagt av John D. Rockefeller. Det ble drevet bensinstasjoner under merkenavnet "Sohio" i Ohio. Selskapet brukte samme logo, men med " 'Boron'" som merkenavn i andre stater.


== Eksterne lenker ==
SOHIOANS.COM, the Official, Unofficial Sohio Site
Sohio Standard Oil Weather Sounder
Pennzoil

Pennzoil er et amerikansk oljeselskap grunnlagt i Los Angeles, California i 1913. I 1955 ble det kjøpt opp av selskapet South Penn Oil fra Oil City, Pennsylvania, en tidligere gren av Standard Oil. I 1963 fusjonerte South Penn Oil med Zapata Petroleum, det fusjonerte selskapet tok navnet Pennzoil. I løpet av 1970 flyttet selskapet sine kontorer til Houston, Texas.


== Eksterne lenker ==
Offisielt nettsted 
(en) Pennzoil – kategori av bilder, video eller lyd på Commons
Bogatyr

Bogatyr (russisk: богатырь; gammeløstslavisk: богатырь; ukrainsk: богатир; fra baghatur, en historisk tyrkisk-mongolsk hedersbetegnelse eller vityaz (russisk: витязь) en fast figur i middelalderens østslaviske legender (byliny, helteepos), beslektet med vesteuropeiske litterære middelalderfiguren «vandrende ridder». Vi finner dette igjen i sagnet om Ilja Muroments.
Selve ordet er et låneord som trolig er kommet fra persisk via tyrkisk og kan oversettes med «helt». Det russiske ordet богатырь (bogatýr’) er avledet fra tyrkisk språk, antagelige Khazar, fra gammeltyrkiske bagatur («helt»), igjen avledet fra urtyrkisk *bAgatur («helt»), muligens fra uraltaiske *mi̯àga («ære», «lovprise»).Noen bogatyrer antas å være virkelige historiske personer, mens andre er reine sagnskikkelser som kan stamme fra gammel slavisk mytologi, for eksempel kjempen Svjatogor (Святого́р).
Den sovjetrussiske røde armes spisse klaffelue bogatyrka («bogatyrlue») var inspirert av bogatyrenes spisse krigerhjelmer med ringbrynjekapper.


== Referanser ==


== Eksterne lenker ==
(en) Bogatyrs – kategori av bilder, video eller lyd på Commons
America, Why I Love Her

America, Why I Love Her er et musikkalbum med den amerikanske skuespilleren John Wayne. Albumet kom ut i 1973 og er hans eneste plate mens han levde. Albumet ble utgitt på nytt i 1980.


== Sporliste ==
«Why I Love Her»
«The Hyphen»
«Mis Raices Estan Aqui (My Roots Are Buried Here)»
«The People»
«An American Boy Grows Up»
«Face the Flag»
«The Good Things»
«The Pledge of Allegiance»
«Why Are You Marching, Son?»
«Taps»


== Eksterne lenker ==
(en) America, Why I Love Her på Apple Music 
(en) America, Why I Love Her på Discogs 
(en) America, Why I Love Her på MusicBrainz 
(en) America, Why I Love Her på Spotify 
(en) America, Why I Love Her på AllMusic
Bolthorn

Bolthorn (Bölþorn) var en jotun i nordisk mytologi. I Håvamål i Den eldre Edda (den poetiske edda) omtales han som far til Bestla som var gift med Bor. Gjennom Bestla ble han morfar til Odin og hans brødre Vilje og Ve. Dette nevnes også av Snorre Sturlason i Den yngre Edda
Nie tryllesongar fekk eg
av den fræge son til
Boltorn, far til Bestla;
og drikke eg fekk
av den dyre mjøden, aust opp av Odrere.En tolkning av dette verset fra Håvamål er at Bolthorn også er far til guden Mime.


== Referanser ==
Mesh-ki-ang-gasher

Mesh-ki-ang-gasher var hersker i Sumer og grunnlegger av det første dynasti i Uruk, og var far til Enmerkar i henhold til sumerske kongelister. Om han var en historisk hersker, vil hans tid vært på 2700-tallet f.Kr., det vil si tidlig bronsealder II.

«I E-ana ble Mesh-ki-ang-gasher, sønn av Utu [solgud], ensi og lugal; han hersket for 324 [varianter; 325] år. Mesh-ki-ang-gasher gikk i havet og forsvant. Enmerkar, sønn av Mesh-ki-ang-gasher, konge av Unug, som bygget Unug, ble konge; han styrte i 420 år.»E-ana («himmelens hus») var navnet på tempelet til Inanna ved Uruk. Teksten har således indikert at Mesh-ki-ang-gasher styrte en festning eller et slott hvor hans sønn kom til å bygge byen Uruk, og som ble til hovedtempelet for dens skytsgudinne.
I motsetningen til hans etterfølgere, Enmerkar, Lugalbanda, Dumuzid, fiskermannen, og Gilgamesj, er Mesh-ki-ang-gasher ikke kjent fra sumerske epos eller legender med unntak av kongelister. Hans vesen som sønn av solguden, grunnleggeren av et betydelig dynasti og hans merkelige eller mystiske «forsvinning» i havet har gitt ham en hovedsakelig mytologisk anstrøk. Hans sønn Enmerkar er også kalt for «sønn av Utu» i den sumerske legenden Enmerkar og herren av Aratta — hvor han er, bortsett fra grunnleggelsen av Uruk, kreditert for byggingen av et tempel i Eridu og med å ha oppfunnet skrivesystemet.
I David Rohls system for identifisering av enkeltpersoner i bronsealderen med figurer i den hebraiske Bibelen, tilsvarer Mesh-ki-ang-gasher med Kusj.


== Referanser ==